**merg**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

lângă mine merge trecutul

cadenţăm amici

liniştit

uneori prin întuneric

mă strânge de mână

deschide uşi de nevăzut

când e trist stă ascuns

sub sacoul meu vechi

cocoaşă dureroasă la ploaie

la frig

nu vorbeşte nu îl întreb

noaptea doar îi aud oftatul

din perna vecină

poate de bătrâneţe

sau plictiseală mă mint

ştiu că ar vrea să plece

să-mi găsesc singur paşii

către altă zi

dar protector se teme

că nu am întinerit destul